**Solt Város Önkormányzata Képviselő-testületének 9/2022. (IX. 20.) önkormányzati rendelete**

**az egyes szociális ellátási formák szabályozásáról szóló 26/2004. (IX.20.) önkormányzati rendelet módosításáról**

Solt Város Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában, 92. § (2) bekezdésében, 92/B. § (1) bekezdés a) pontjában **kapott felhatalmazás alapján**, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában **meghatározott feladatkörében eljárva,** az önkormányzat szervezeti és működési szabályzatáról szóló 22/2019. (XI.15.) önkormányzati rendelet 23. § (7) bekezdésében biztosított véleményezési jogkörében eljáró Ügyrendi és Szociális Bizottság **véleményének kikérésével**, a következőket rendeli el:

**1. §**

(1) Az egyes szociális ellátási formák szabályozásáról szóló 26/2004. (IX.20.) önkormányzati rendelet 17. § (4) bekezdése helyébe a következő rendelkezés lép:

„(4) Az étkeztetés intézményi térítési díja:

*a)* helyben fogyasztva, vagy elvitel esetén: 1.145,- Ft/fő/adag,

*b)* kiszállítás esetén: 1.265,- Ft/fő/adag.”

(2) Az egyes szociális ellátási formák szabályozásáról szóló 26/2004. (IX.20.) önkormányzati rendelet 17. § (6) bekezdése helyébe a következő rendelkezés lép:

„(6) A nappali ellátás, idősek klubja intézményi térítési díja:

*a)* csak ott tartózkodó: 0,- Ft/fő/nap,

*b)* napközbeni tartózkodást és ott étkezést igénybevevő: 1.145,- Ft/fő/nap.”

**2. §**

(1) Az egyes szociális ellátási formák szabályozásáról szóló 26/2004. (IX.20.) önkormányzati rendelet 2. melléklete helyébe az 1. melléklet lép.

(2) Az egyes szociális ellátási formák szabályozásáról szóló 26/2004. (IX.20.) önkormányzati rendelet 4. melléklete helyébe a 2. melléklet lép.

**3. §**

Ez a rendelet 2022. október 1-jén lép hatályba.

Németh István dr. Faragó Mónika

polgármester jegyző

Kihirdetési záradék:

A rendelet 2022. szeptember 20. napján kihirdetésre került.

Solt, 2022. szeptember 20.

dr. Faragó Mónika

jegyző

*1. melléklet*

„*2. melléklet*

**Étkeztetés szolgáltatási önköltségének, intézményi térítési díjának megállapítása**

|  |  |  |
| --- | --- | --- |
|  | **A** | **B** |
| **1** | Szolgáltatás önköltsége (Ft) | 45.182.045 |
| **2** | Étkeztetési adagok száma (adag) | 43.474 |
| **3** | Szolgáltatási egységre (egy adagra) jutó önköltség – maximum intézményi térítési díj (Ft/adag) – *évközi változások miatt tervezett összeg* | 1.145 |
| **4** | **Megállapított egy adagra jutó intézményi térítési díj helyben fogyasztva** **vagy elvitel esetén (Ft/fő/adag)** | **1.145** |
| **5** | **Megállapított egy adagra jutó intézményi térítési díj kiszállítással** **(Ft/fő/adag)** | **1.265”** |

”

*2. melléklet*

„*4. melléklet*

**Nappali ellátás (idősek klubja) szolgáltatási önköltségének, intézményi térítési díjának megállapítása**

|  |  |  |
| --- | --- | --- |
|  | **A** | **B** |
| **1** | Szolgáltatás önköltsége (Ft) | 7.349.852 |
| **2** | Szolgáltatási egységre (ellátottra) jutó önköltség – maximum intézményi térítési díj (Ft/fő/nap) | 1.180 |
| **3** | **Megállapított intézményi térítési díj (Ft fő/nap)** a) csak ott tartózkodás b) napközbeni tartózkodást és étkeztetést igénybevevő | **0** **1.145”** |

”

Általános indokolás

Az Szt., illetve a személyes gondoskodást nyújtó szociális ellátások térítési díjáról szóló 29/1993. (II.17.) Korm. rendelet (a továbbiakban: R.) alapján a 2022. évben is szabályozni kellett az intézményi térítési díjakat, továbbá a Szt. 115.§ (1) bekezdése szerint az intézményi térítési díj év közben egy alkalommal korrigálható, mely gazdaságilag mindenképpen indokolt, és jogszabályi háttere biztosított.

Az elvégzett számítások alapján a rendelet módosítása – a gazdasági, társadalmi hatásokat is figyelembe véve – az alábbiak szerint javasolt.

Részletes indokolás

**Az 1. §-hoz**

Az étkeztetés intézményi térítési díjának évközi korrigálását tartalmazza.

A nappali ellátáson belül, az ott tartózkodó és étkező ellátottak intézményi térítési díjának évközi korrigálását tartalmazza.

**A 2. §-hoz**

A rendelet mellékletében étkeztetés, nappali ellátás szolgáltatási önköltsége, intézményi térítési díjának megállapítása, számítása, dokumentálása került elhelyezésre.

**A 3. §-hoz**

A hatálybalépés került szabályozásra.